Udenrigsministeriets nye rejsevejledninger fraråder alle unødvendige rejser ud af landet. Samtidig kræver det en frisk, negativ coronatest at komme ind i Danmark.

- Lad være med at rejse ud. Så klart er budskabet fra udenrigsminister Jeppe Kofoed (S) på et pressemøde fredag eftermiddag. De nye skærpelser sker ud fra et forsigtighedsprincip, så der ikke kommer flere virusvarianter som den engelske ind i landet, uddyber justitsminister Nick Hækkerup (S). - Vi skal begrænse risikoen for at importere smitte, siger han. Restriktionerne træder i kraft den 10. januar og løber foreløbigt frem til den 17. januar. Det gælder også erhvervsrejser, mens det stadig er muligt at levere og sende varer ud og ind af landet. Grænserne lukket De danske grænser er som udgangspunkt også lukket for indrejse, med mindre man har et anderkendelsesværdigt formål. Det kan for eksempel være sygdom i den nærmeste familie, mens et studie for eksempel ikke betragtes som anderkendelsesværdigt. Alle udlændinge, der vil ind i landet, skal desuden have en negativ test, der ikke er mere end 24 timer gammel. Grænselandet undtaget Der gælder lidt andre restriktioner for folk bosat i grænselandet. De må gerne krydse grænsen for at arbejde, men skal have en negativ test en gang om ugen.